**תכנית מב"ל**

**הצעה לסדנת תקשורת בינאישית ומתן משובים**

**ד"ר מיכל הרשמן שטרית**

**מטרות הסדנה:** ללמוד כיצד לנהל תהליך תקשורת איכותי ובר השפעה. להבין את מרכיבי תהליך התקשורת: מסר, נמען ומוען ואת האופן בו החיבור בניהם עשוי להוביל להצלחת התהליך.

**שיטת הוראה:** תוכן, תרגולים וצילום המשתתפים והמשתתפות.

**זמן:** כל היום.

|  |  |
| --- | --- |
| **תכנים** | **פירוט** |
| פותחים בתרגיל | מתרגלים באמצעותו: דיבור ספונטאני, הערכת זמן, תיעדוף מסרים, השפעה על קהל ומתן משוב.  מכאן יוצאים ללמידה: |
| 1. **מרכיבי תהליך התקשורת: מסר, נמען ומוען** | דיון במרכיבי היסוד של כל תהליך תקשורת - מסר, נמען ומוען - **כיצד השילוב ביניהם מוביל להצלחת התהליך?**  **מסר** כיצד מנסחים מסר אפקטיבי? מהו היחס הרצוי בין נימוקים שכליים לרגש בטיעון? איך נכון לפתוח שיחה ואיך לסיים?  **נמען** מה עשוי להשפיע על א.נשים ולהניע אותם לפעולה? מה אני צריך/ה לדעת על הקהל שלי?  **מוען** מה משקל הדובר/ת בתהליך התקשורת? האם מומחיות היא תנאי מספק להצלחת התהליך? |
| 1. **משובים** | 9 כללים - איך נותנים משוב טוב? (2014, Bergen, Bressier & Campbell)  נלמד כללי מסגור של מסר, נשאל האם צריך תמיד להביא את 'השיפור' אחרי 'השימור' (או - למה שיטת הסנדוויץ' out)? נבין מה אנחנו ואחרים מרגישים בעת קבלת משוב (רמז, זה לא כ"כ טוב ללב), נחפש את הקשר בין משוב להקשבה ולבסוף, נפתח דיון סביב השאלה - **איך מטמיעים תרבות של משוב בארגון היררכי?** |
| 1. **מה עוד משפיע על תהליך התקשורת?** | אנו חשים כי הדברים שאנו אומרים, ההחלטות שלנו והמעשים הם שלנו ושאנו אחראים ואחראיות להם, אבל הקלט החושי מהעולם שסביבנו משפיע עלינו מאוד. מבנה החדר, טמפרטורה, מה אנחנו שותים ואיך התלבשנו - כל אלה מהווים חלק מכריע בהתנהגות המילולית והלא-מילולית שלנו, בארגון ומחוצה לו. ננסה אם כן להבין, **איך אפשר לסדר את הסביבה הפיזית על מנת למקסם השפעה?!** |

🙣 🙡